**MUNKASZERZŐDÉS**

Az alábbi személyek között:

..........................................................................

..........................................................................

a továbbiakban: a Munkaadó

valamint

..........................................................................

..........................................................................

a továbbiakban: a Munkavállaló

a következő **munkaszerződés** jön létre:

**§ 1 A munkaszerződés / próbaidő / felmondás kezdete és vége**

Kérjük, jelölje meg kereszttel a kívánt változatot!

*I. változat:*

1.  A munkaviszony egy meghatározott munka/projekt idejére szól, mivel a Munkaadónak csak időlegesen van szüksége a munkateljesítményre. A munkaszerződés kezdete a munkába állás időpontja. A Munkavállaló a következő munkákat fogja elvégezni:

 ……………………………………………………………………………….....................................................................................

 ……………………………………………………………………………….....................................................................................

 ……………………………………………………………………………….....................................................................................

 Az adott munka határidejétől függetlenül, a munkaszerződés befejeződik legkésőbb a …………………….. lejártával, külön felmondás nélkül. A szerződés nem folytatható a szerződés megszűnését követően.

*II. változat (ez a változat választható a 2-hónapos szabályozáshoz):*

2.  A munkaviszony ………………...………-án/-én kezdődik, és megszűnik legkésőbb a ……………..………. lejártával, külön felmondás nélkül. A szerződés nem folytatható a munka befejezését követően.

*III. változat (ez a változat választható az 50-napos szabályozáshoz):*

3.  A munkaviszony ………………-án/-én kezdődik, és maximum 50 munkanapra (hetente legfeljebb négy munkanapra) korlátozódik. A munkaviszony megszűnik legkésőbb a ………..…………. lejártával, külön felmondás nélkül. A szerződés nem folytatható a szerződés megszűnését követően.

4. A munkaszerződés az adott munka/projekt ideje alatt, és a futamidők időtartama alatt is (lásd a jelen szerződés 1. § 1 – 3. pontját) szabályszerűen felmondható. A felmondási idő egy naptári nap a rákövetkező nap lejártáig (a német Polgári Törvénykönyv /BGB/ 622. § 5. bekezdése szerint). Pótlólagosan érvényesek azok a felmondási határidők, amelyek a Munkaadó üzemére érvényes bérmegállapodásban szerepelnek, kisegítésképpen a törvényben előírt felmondási határidőkhöz. Ettől függetlenül, egy hónap próbaidő kerül megállapításra.

**§ 2 A tevékenység jellege**

A tevékenység jellegét az adott meghatározott munka/projekt célja határozza meg (I. változat). Ha az I. változat nem alkalmazható, a Munkavállaló a következő tevékenységek elvégzése céljából foglalkoztatható:

……………………………………………………………………………….....……………………………………………………………

……………………………………………………………………………….....……………………………………………………………

**§ 3 Munkaidő és a munkavégzés helye**

1. A napi rendes munkaidő …………óra ……… munkanapon, és azt ……..………………………. (postai irányítószám, helység) kell teljesíteni. A munkaidő kezdete és vége az üzemi követelményekhez igazodik. A Munkaadónak jogában
áll a Munkavállalót más helyeken / üzemi telephelyeken is foglalkoztatni.

2. A Munkavállaló kötelezettséget vállal arra, hogy a Munkaadó felszólítására többlet- vagy túlórákat teljesít, a törvényben megengedett keretek között.

**§ 4 Munkabér**

1. A Munkavállaló bruttó ........................ € (bruttó ................................... euró) óradíjat kap, ami a hónap végén esedékes.

2. A Munkavállaló titoktartásra kötelezi magát a javadalmazására vonatkozóan. A titoktartási kötelezettség megszegése a szerződés jelentős megsértésének minősül, ami a Munkaadót rendkívüli felmondásra jogosítja.

**§ 5 Üdülési szabadság**

A Munkavállaló a törvényben szabályozott üdülési szabadságra jogosult. Amennyiben egy naptári év folyamán lép be a vállalathoz, vagy a naptári év során lép ki onnan, akkor az alkalmazás minden hónapjára a jogosult éves szabadság 1/12 részét kapja. A gyermeknevelési szabadság ideje megfelelő mértékben csökkenti az üdülési szabadságra való jogosultságot.

**§ 6 Akadályoztatás a szolgálatban**

1. A Munkavállaló kötelezi magát arra, hogy a Munkaadót haladéktalanul, már az akadályoztatás első napján – adott esetben telefonon – értesíti minden akadályoztatásról, és annak előrelátható időtartamáról, ha az ismeretes.

2. Megbetegedés esetén a Munkavállaló köteles – az 1. pont szerinti tájékoztatáson kívül – bemutatni a Munkaadó részére egy orvosi igazolást a munkaképtelenségről, a munkaképtelenség kezdetétől számítva legkésőbb a harmadik naptári napon, és az igazoláson fel kell tüntetni a munkaképtelenség előrelátható időtartamát.

3. Amennyiben a Munkavállaló hosszabb ideig munkaképtelen, mint ahogy ez az igazoláson szerepel, akkor köteles a Munkaadót ismét haladéktalanul tájékoztatni, és a megnevezett időtartam lejártát követően legkésőbb három nappal, a munkaképtelenségéről egy újabb orvosi igazolást bemutatni.

**§ 7 Lejárati határidők**

A szerződő feleknek a munkaviszonyból eredő minden követelésüket az esedékességtől számított három hónapos határidőn belül írásban kell érvényesíteniük; és elutasítás esetén az elutasítás kézhezvételétől számított három hónapos határidőn belül, és az érvényesítést követő hallgatás esetén az érvényesítést követő hat hónapos határidőn belül bírósági úton kell érvényesíteni, a javadalmazási igényeket fizetés iránti keresettel.

**§ 8 Társadalombiztosítás**

A Munkavállaló az alábbiak szerint nyilatkozik:

1.  A hazámban munkaviszonyban állok, ill. önálló mezőgazdasági tevékenységet végzek. Ezért rendelkezem az A 1 formanyomtatvánnyal.

2.  A hazámban nem állok munkaviszonyban, ill. nem végzek önálló mezőgazdasági tevékenységet, és nem rendelkezem az A 1 formanyomtatvánnyal.

A Munkavállaló kijelenti, hogy az idénymunkások biztosítási kötelezettségének / biztosítási mentességének megállapítására szolgáló kérdőívet szabályszerűen, és a valóságnak megfelelően töltötte ki.

**§ 9 Egyéb kötelezettségek**

1. A munkaszerződés mellék-megállapodásainak, kiegészítéseinek és módosításainak érvényességéhez írásos forma szükséges. Ez érvényes az írásos forma követelményétől való eltérésre, valamint az „üzemi gyakorlatokra“ is.

2. Amennyiben a jelen szerződés egyes rendelkezései hatálytalannak bizonyulnak, ez nem érinti a szerződés fennmaradó részeinek érvényességét. Ilyen esetben a szerződő felek kötelesek a hatálytalan rendelkezést haladéktalanul egy olyan hatályos rendelkezéssel helyettesíteni, amely a lehető legjobban megfelel az eredeti hatálytalan rendelkezésben megállapodott érdekeknek.

3. A Munkaadó a jelen szerződés megkötésével, a törvényes adatvédelmi rendelkezések figyelembe vételével jogosult a Munkavállaló személyi adatait tárolni.

4. A jelen szerződés egyes záradékainak mellőzése, vagy eltérő alkalmazása nem vezet a jelen szerződéstől eltérő igényekhez/jogosultságokhoz.

5. Amennyiben különbségek / pontatlanságok adódnak a jelen munkaszerződés német és **magyar** változata között, akkor kétség esetén a német változat alkalmazandó.

**§ 10 Teljesítés helye, bírói illetékesség**

A munkaszerződésből eredő szolgáltatások teljesítési helye a Munkaadó üzeme. Az illetékes bíróság a teljesítés helyén illetékes munkaügyi bíróság.

……........................................................…………...…..…… ……........................................................…………...…..……

(Helység) (Dátum)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Munkaadó) (Munkavállaló)